Reuerende pater. Supplicant filij vestre reuerende paternitatis humiles Cartusiani cum collega vestro Kanuto Posse sollicitare negocia nostra atque de datis et assignatis nobis in diocesi vestra Aboensi. Non enim diffidimus de literis conficiendis super ij tunnis butyri, nobis per graciam paternitatis vestre assignatis, et quiquid placet sollicitare cum dominis de capitulo paternitatis vestre et aliis. Jn hiis tota fiducia nostra in manibus vestre reuerende paternitatis est solidata, referentes vestre paternitati grates plurimas de optima expedicione nostra et beneficiis plerisque nobis exhibitis. Eiusdem reuerende vestre paternitatis humiles ffilii Carthusini.